Hlina, Alojz, poslanec NR SR (2015-03-18):
Vážený pán predseda, vážené kolegyne, kolegovia, my sme čiastočne tú tému načali, začali včera pri návrhoch kolegov, ktorých už teraz nebudem komentovať, lebo je po hlasovaní. Tento návrh hovorí o tom, že by sme sa mali vysporiadať, ja si myslím, že by sme sa mali teda zapodievať témou referenda ako takou, ale ja by som povedal, za inej štábnej kultúry. A tento návrh čiastočne rieši niektoré skutočnosti, ale nerieši to, čo nás podľa mňa ešte nejakým spôsobom čaká. Toto rieši tú skutočnosť, že, zjednodušene to poviem pre ľudí, my máme vždycky tendenciu s niečím, ako sa hovorí, vyčubriť. Hej, vždycky nejakým spôsobom s niečím vyčubriť a vyzerá, že sme na najlepšej ceste vyčubriť aj s referendom. Stalo sa, už jeden precedens sa stal, a to bolo, to bolo referendum strany SaS, ktorá zozbierala, že, už neviem, koľko bolo tých otázok. Bolo to, proste treba to uznať – však oni to ani nerozporovali – a ich aj nejakou agendou predvolebnou. Tam časovo to sadlo tak, ako to sadlo, to znamená až po voľbách sa dialo samotné referendum, kde už, chúďatko, bolo také opustené a stalo sa takým sirotkom, už tá veľká proklamácia nebola. A už bolo možno aj čiastočne trápne sa predkladateľom hlásiť k tým otázkam, ktoré tam boli. My v zmysle teda tradícií tejto krajiny vyčubriť s vecami sa, zistíme, že inštitút ako taký je v zásade veľmi dobré zhodnotenie investície. Modelujme situáciu, ja som to už tu aj včera naznačoval, ak niekto pripravený investovať na administráciu, ale čiastočne aj motiváciu zberačov, povedzme 500-tisíc eur, tak na Slovensku 350-tisíc podpisov zozbiera. Obzvlášť, a ak sa nemýlim, a myslím si, že sa nemýlim, pri referendových hárkoch je potrebné 15 plus, čo sa týka veku, čo pri iných petíciách nie je, a rovnako referendová petícia, nie je potrebné rodné číslo, čo je úplne brutálny parameter, keď zbierate podpisy na stranu, lebo rodné číslo nikto nechce dať ani číslo... Či číslo občianskeho, pardon. Čiže dá sa to, obzvlášť keď teda ste pripravení. A v zásade my pochopíme alebo niektorí pochopia, že je to dobrá investícia, nakoľko touto investíciou vám štát zabezpečuje zhodnotenie vašej investície na úrovni 6 mil. eur. Lebo tým, že zozbierate 350-tisíc podpisov, štát je povinný vyhlásiť referendum, kde náklady na referendum sú niekde na úrovni tých 6 mil. Hej, čiže si, keď by sme na to pozreli len fakt že úplne jednoducho, je to veľmi slušné zhodnotenie, to znamená, za 500-tisíc mám kampaň za 6 mil. Bude to pokúšať, samozrejme, a pokúša to politické strany, špeciálne to bude pokúšať politické strany. Čiže tento návrh hovorí o tom, že zakázať sa to nedá. Vy nemôžete politickej strane iniciovať referendum ani nikto tú ambíciu nemá, ale by sme teda boli v tom korektní, ak strana vyvolá nejaké referendum, potom by malo byť korektné sa na ňom nejakým spôsobom aj podieľať na tých nákladoch. V tom návrhu je, rozlišujeme, dokonca tak sme chceli byť ústretoví a chcel som byť ústretový, že aj teda, že či malo zmysel z pohľadu, či dosiahlo to, čo u referenda býva problém. To znamená, dosiahlo to kvórum, to znamená, bolo úspešné vôbec z pohľadu účasti, tak vtedy je ten, tá spoluúčasť politickej strany menšia ako v prípade, keby to bolo také, by som povedal, že samoúčelné, čisto reklamné referendum, tak tam je tá účasť vyššia. Zjednodušene, veľmi zjednodušene, čiže ak strana vyvolá referendum, zapojí sa do, aktívne do referenda, financuje, ten parameter my určujeme cez to, že z prostriedkov, ktoré sú stranícke, hradí náklady spojené a tam viete, náklady spojené so zbieraním sú rôzne, ale dá sa to, to všetko sú merateľné parametre. Ak teraz strana, ale povedzme si pravdu, to sú peniaze štátu, ale už teda určené strane, ak strana sa rozhodne z tých peňazí iniciovať zber referenda, tak potom musí zobrať v podtaz aj to, že je nevyhnutné sa na ňom podieľať. Čiže to je zjednodušene. Podľa mňa je to mimoriadne korektná vec. A hlavne aj do budúcna, ja poviem teraz jeden príklad bez toho, aby sa akýkoľvek zákon menil teraz, my pravdepodobne, môj odhad je, budeme sa, stretneme s jednou skúsenosťou, ktorá naozaj nasvedčuje tomu, že bude tendencia zneužívať inštitút referenda. Bolo to ohlásené a taktizuje sa so spustením, jedno superreferendum, kde sa bude asi, tam sa hovorí, že ix otázok bude. Viete, kde bude ix otázok, sa sekundárne aj sa zväčšuje, zväčšuje predpoklad rýchlosti nazbierania, lebo každý si tam nájde tu svoju. Viete, dáte otázku limuzíny, dáte otázku, ja neviem čo, verím, že aj tých populistických a nepopulistických otázok bude strašne veľa, vytvorí sa určitá masa a tým sekundárne to pôjde rýchlo. To znamená, že čím viac otázok, tým je teda predpoklad, že to pôjde aj rýchlejšie, a možno aj lacnejšie zozbierať tie tie otázky. Potom nastane tá situácia, podľa existujúceho platného zákona, na to chcem upozorniť a s tým skončím celé moje predstavenie zákona, na to chcem upozorniť, že aj podľa..., nič sa nezmení, ak existujúce platné zákony, ten, kto ohlásil superreferendum, zozbiera tie podpisy tak, že 6. 11. ich odovzdá. Ak ich odovzdá 6. 11., prezident má 30 dní na to, aby vyhlásil referendum, a od vyhlásenia referenda je 90 dní na to, aby sa konalo referendum. Nemôže sa konať 90 dní pred voľbami, ale môže sa konať v deň volieb. Takže veľmi rýchlo, čo to znamená. Keď strana, ktorá vyhlásila, že ide zbierať superreferendum, odovzdá hárky 6. 11., tak postavia prezidenta pred hotovú vec, že v zásade bude môcť vyhlásiť referendum iba na deň volieb. Vyhlásením referenda na deň volieb strana, ktorá zozbiera tie podpisy, prehlási otázky referenda za svoj volebný program a podarí sa vskutku husársky kúsok, že strana dostane svoj volebný program do každej volebnej miestnosti. Preto chcem upozorniť, podľa mňa je to korektné, aby sme prípadne, ak máme aké-také zámysly s touto krajinou, tak ja len upozorňujem, aby sme potom nepovedali, že to sme nevedeli alebo že to nás nenapadlo. Ja vám hovorím, že toto je podľa existujúceho právneho rámca možné, jediné, ako sa to bude dať nieže obísť, ale ako prezident by sa s tým mohol vysporiadať, že využije ten článok 95 odsek 2 ústavy, kde povie, že tie otázky dá skúmať Ústavnému súdu, vtedy tá lehota 90 dní neplynie, avšak ja si viem predstaviť ten krik potom okolo toho, že aké je to protiústavné, nedemokratické, obmedzujúce právo občanov a neviem čo všetko, keby si to náhodou prezident dovolil, že dať rozporovať tie otázky a využiť tento článok. Takže ak by sme chceli sa vyhnúť, naozaj asi sa nevyhneme, môj odhad je, že sa nevyhneme tomu, že budeme konfrontovaní s tým, že niekto bude chcieť pretlačiť svoj volebný program do volebných miestností a využije to a ja mu poradím, ako to urobí. Dosiahne to tak, že hárky odovzdá 6. 11. Keď odovzdá hárky 6. 11., prezident vyhlási referendum na deň volieb. Ak si myslíte, že je to v poriadku, prísne vzaté, je asi je to podľa platného právneho rámca, ale či je to v poriadku, si dovolím rozporovať. Návrh zákona hovorí o tom, že ak teda sa strana politická takýmto spôsobom rozhodne ovplyvňovať svoj boj, a teda využiť referendum ako inštitút v predvolebnej kampani, tak aspoň by sa mala na tom podieľať. Ďakujem pekne.